Alberto Gaudêncio Ramos

**Alberto Gaudêncio Ramos** (1915–1991) var en brasiliansk geistlig og katolsk erkebiskop av Belém do Pará.

## Liv og virke
### Prest
Gaudêncio Ramos ble ordinert til prest for erkebispedømmet Belém do Pará den 1. oktober 1939.
	
### Biskop av Amazonas
Pave Pius XII utnevnte ham til biskop av bispedømmet Amazonas den 30. august 1948. Han ble ordinert til biskop av erkebiskopen av São Sebastião do Rio de Janeiro, kardinal Jaime de Barros Câmara, den 1. januar året etter; medkonsekratorene var Mário de Miranda Vilas-Boas, erkebiskop av Belém do Pará, og Anselmo Pietrulla prelat av Santarém. 
	
### Erkebiskop av Manus
Med opphøyelsen og navneendringen av Amazonas bispedømme til erkebispedømmet Manaus, ble han utnevnt til erkebiskop den 16. februar 1952.
	
### Erkebiskop av Belém do Pará
Den 9. mai 1957 ble han utnevnt til erkebiskop av Belém do Pará. Som en lærd mann og en stor religiøs orator var han medlem av *Pará litteraturakademi*, *Det historiske og geografiske institutt i Pará* og *Pará kulturråd*.

Alberto Gaudêncio Ramos deltok som konsilfader i alle fire sesjoner i Det andre Vatikankonsil fra 1962 til 1965. Han nedtegnet hendelser og krøniker fra konsilet i en veggavis kalt *«O Conciliábulo»*, som hen selv redigerte. Den var en uformell og satirisk veggavis som ble produsert nesten daglig under alle de fire sesjonene i 1962 til 1965. Den var skrevet på portugisisk, med elementer på italiensk, latin og andre språk, og var  beregnet på prelatene som bodde på *Domus Mariae* i Roma, residens for de brasilianske biskoper under konsilet. Innholdet favnet nyttig informasjon, som jubileer (bursdager, utnevnelser, bispeordinasjoner), tidsplaner for konferanser holdt parallelt med konsiliære sesjoner, taler av biskoper på Vatikanradioen og arrangementer i CNBB (Den brasilianske katolske bispekonferanse), og hadde også med politiske kommentarer, subtil kritikk av den romerske kurie og en karakteristisk humor.
	
Mer enn 230 utgaver er bevart, noe som gjør den til en av de viktigste levende samtidskildene til konsilet fra et brasiliansk perspektiv (Bruno Manoel Socher (*Bastidores do Concílio Vaticano II a partir do jornal O Conciliábulo*, PUCPR, 2017, mastergradsarbeid). Til tross for sin lette og ironiske tone, reflekterer avisen også relevante aspekter ved konsiliærteologier, og tar indirekte opp debattene om proposisjonene og dokumentene fra Det andre Vatikankonsil. I ettertid har veggavisen blitt gjenstand for forskning på doktorgradsnivå.

Han anvendte senere konsilets normer i erkebispedømmet Belém og utførte en rekke viktige pastorale oppgaver.

Pave Johannes Paul II aksepterte hans aldersbetingede avskjedssøknad den 4. juli 1990; han var da fylt 75 år. Han døde ikke lenge etter i Belm, den 26. november 1991.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911
* Erkebiskop Joaquim Domingues de Oliveira (1878-1967) * 1914
* Kardinal Jaime de Barros Câmara (1894-1971) * 1936
* Erkebiskop José Newton de Almeida Baptista (1904-2001) * 1944
* Kardinal Serafim Fernandes de Araújo (1924-2019) *1959
* Erkebiskop *Alberto Gaudêncio Ramos* (1915-1991) *1949

## Referanser

## Litteratur
* José Oscar Beozzo, *Padres conciliares brasileiros no Concílio do Vaticano II: participação e prosopografia - 1959-1965*, Tesi di Dottorato. Facoltà di Filosofia, Lettere e Scienze Umane, Università di São Paulo, 2001. Prefazione di Maria Luiza Marcílio.
* *Guia histórico e catálogo da Arquidiocese de Belém*, Belém, 1982
* Alberto Gaudêncio Ramos, *Cronologia eclesiástica do Pará*, Belém, Falângola, 1985
* José Pereira Ramos, *Dom Alberto: o pastor da Amazônia*, Belém, Fundação Cultural do Pará Tancredo Neves, 2006.
* Carlos Rocque, *Antologia da cultura amazônica*, v. IV. Belém, 1970.